Diari Oficial de la Generalitat Valenciana


Sumari del DOGV 6161, del 09-12-2009 (2009/14298)

RESOLUCIÓ de 3 de desembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Instituto de la Cinematografía y de las Artes Audiovisuales i l'Institut Valencià de l'Audiovisual Ricardo Muñoz Suay, per a la concessió d'ajudes a sales d'exhibició cinematogràfiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6161

Data del DOGV
:   09-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14135


Data del document
:   03-12-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Institut Valencià de L'Audiovisual Ricardo Muñoz Suay
    * administració central
    * cooperació administrativa

RESOLUCIÓ de 3 de desembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Instituto de la Cinematografía y de las Artes Audiovisuales i l'Institut Valencià de l'Audiovisual Ricardo Muñoz Suay, per a la concessió d'ajudes a sales d'exhibició cinematogràfiques.  
 [2009/14224]  
El Instituto de la Cinematografía y de las Artes Audiovisuales i l'Institut Valencià de l'Audiovisual Ricardo Muñoz Suay han subscrit, després de la tramitació prèvia reglamentària, el 18 de novembre de 2009, un conveni de col·laboració per a la concessió d'ajudes a sales d'exhibició cinematogràfiques.   
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2333/2009, i que figura com a annex d'esta resolució.  
València, 3 de desembre de 2009.- El director general del Secretariat del Consell: Ángel Mompó Romero.  
Conveni de col·laboració entre el Ministeri de Cultura i la Conselleria de Cultura i Esport de la Comunitat Valenciana, a través de l'Institut Valencià de l'Audiovisual, per a la concessió d'ajudes a sales d'exhibició cinematogràfiques, a través de les comunitats autònomes.  
Madrid, 18 de novembre de 2009  
Reunits  
Per una part, Ignasi Guardans Cambó, director general del Instituto de la Cinematografia y de las Artes Audiovisuales (ICAA), organisme autònom adscrit al Ministeri de Cultura, que actua en nom i representació del Ministeri, segons el nomenament efectuat pel Reial Decret 751/2009, de 24 d'abril (BOE de 25 d'abril), i d'acord amb les atribucions que li conferixen les disposicions vigents.  
I per l'altra part, Trinidad María Miró Mira, presidenta de l'Institut Valencià de l'Audiovisual Ricardo Muñoz Suay, que actua en nom i representació de l'Institut, en virtut de les atribucions conferides en l'article 5.3 de la Llei de la Generalitat Valenciana 5/1998, de 18 de juny, de Creació de l'Institut Valencià de Cinematografia Ricardo Muñoz Suay (DOGV núm. 3270, de 23 de juny de 1998), modificada per la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat (DOCV núm. núm. 5922, de 29 de desembre de 2008).  
Exposen  
Primer. Que el Ministeri de Cultura, a través de l'Institut de la Cinematografia i de les Arts Audiovisuals (ICAA), té assignades, entre d'altres funcions, el foment, la promoció, l'ordenació de les activitats cinematogràfiques i audiovisuals espanyoles en els aspectes de producció, distribució exhibició i promoció, així com la cooperació amb les comunitats autònomes en matèria de cinematografia i arts audiovisuals, d'acord amb aquelles.  
Segon. Que la Conselleria de Cultura i Esport del Govern de la Generalitat Valenciana, a través de l'Institut Valencià de l'Audiovisual Ricardo Muñoz Suay (IVAC), té com un dels seus objectius bàsics el suport al sector audiovisual valencià.   
Tercer. La Llei 55/2007, de 28 de desembre, del Cinema, en l'article 29 assenyala que, amb l'objecte d'afavorir l'accés dels espectadors a la diversitat de la producció cultural, es podran establir, en col·laboració amb les comunitats autònomes i de la forma que es determine reglamentàriament, mesures de suport per a sales d'exhibició independents, segons la programació que presenten, per a afavorir i facilitar la modernització tecnològica del sector, per a fomentar la permanència de sales en nuclis de població xicotets o per a adaptar les sales a condicions d'accessibilitat per a persones amb discapacitats.  
Així mateix, el Reial Decret 2062/2008, de 12 de desembre, pel qual es desplega la llei esmentada, assenyala que la col·laboració amb les comunitats autònomes per a estos fins es basarà en el principi de coresponsabilitat, i que s'instrumentarà per mitjà dels convenis oportuns, on es fixaran els fons que ha de transferir cada comunitat autònoma, i que a les autonomies els correspondran les convocatòries, la tramitació i l'atorgament de les ajudes.  
Quart. Que per a establir el criteri de repartiment de la dotació entre les distintes comunitats autònomes es tindrà en compte l'article 29 de la Llei del Cinema i l'article 19 del Reial Decret 2062/2008, de 12 de desembre, considerant que, per al present any, les quantitats que reba cada comunitat seran per a la concessió d'ajudes als titulars de sales d'exhibició radicades en localitats amb una població inferior a 30.000 habitants. Les dites quantitats queden determinades pel nombre de locals que durant l'any 2008 han tingut activitat, segons les dades que es troben en poder de l'ICAA, i es troben situats en localitats de menys de 30.000 habitants.  
Per tot això, les parts acorden firmar el present conveni d'acord amb les següents   
Clàusules  
1. Objecte. L'objecte del present conveni és canalitzar la col·laboració entre l'ICAA i l'IVAC per a establir les condicions i els compromisos aplicables a les ajudes previstes en l'article 29 de la Llei 55/2007, de 28 de desembre, del Cinema.  
Este conveni té el caràcter de bases reguladores a l'efecte del que disposa l'article 28.1 de la Llei 38/2003, de 17 de novembre, General de Subvencions.  
2. Crèdit i import. La despesa de la subvenció esmentada s'imputa a l'aplicació 54.705.592N.724 del pressupost de despeses de l'Institut per a l'any 2009. D'acord amb el criteri de distribució establit en l'expositiu quart d'este conveni, l'import ascendix a 145.077,72 €.  
3. Destinataris de la subvenció. Seran destinatàries de la subvenció les sales d'exhibició radicades en localitats amb una població inferior a 30.000 habitants, en dos línies d'acció:  
1 línia: ajudes a titulars de sales d'exhibició independents per a l'accés a còpies de pel·lícules iberoamericanes i comunitàries.  
2ª línia: ajudes a titulars de sales d'exhibició per a adaptar les sales a les condicions d'accessibilitat per a persones amb discapacitat. Esta ajuda beneficiarà a tot tipus de sales d'exhibició, amb independència de la naturalesa, independent o no, dels titulars de les sales.  
.  
4. Col·laboració efectiva. Atés que la col·laboració s'ha de basar en el principi de coresponsabilitat, cada comunitat autònoma haurà d'aportar per a la mateixa finalitat una quantitat equivalent, i l'import total resultant s'haurà de reflectir en les convocatòries corresponents que cada comunitat gestionarà a través dels organismes competents durant l'exercici de 2009.  
5. Forma de pagament. Per al finançament de les actuacions subvencionades, el Ministeri de Cultura (ICAA) farà efectiu el pagament d'una sola vegada, després de la firma del conveni.  
6. Forma i termini de justificació. La justificació de la subvenció es farà per mitjà del present compte justificatiu:  
Una memòria d'actuació, justificativa del compliment de les condicions establides en el present conveni, amb indicació de les activitats realitzades.  
Una memòria econòmica composta per la relació classificada de les despeses de les activitats dutes a terme, amb identificació del perceptor i de l'import corresponent.  
El període de justificació finalitzarà el 31 de març de 2010; este termini es podrà ampliar per l'acord de les parts, a fi que cada comunitat puga efectuar una valoració de resultats, després de rebre la justificació de l'ús de les ajudes pels beneficiaris.  
7. Vigència. El present conveni entrarà en vigor des del moment de la firma i estarà vigent fins a la justificació total de la subvenció o el reintegrament per incompliment de la justificació establida en l'apartat anterior.   
8. Infraccions i sancions. El règim d'infraccions i sancions administratives aplicables serà l'establit en el títol IV de la Llei General de Subvencions.  
9. Règim jurídic. El present conveni té naturalesa administrativa. Les qüestions litigioses que puguen sorgir en la interpretació, el compliment i l'eficàcia del present conveni les ha de conéixer i són competència de l'orde jurisdiccional contenciós administratiu.   
Com a prova de conformitat i a fi que conste degudament allò convingut, es firma el present document, per duplicat, en el lloc i la data indicats al principi.  
El director general de l'ICAA La presidenta de l'IVAC   
Ignasi Guardans Cambó Trinidad María Miró Mira